“Fibromiàlgia, malaltia de gènere?”, nova xerrada en la Casa de Cultura
2025-07-24

L’Associació de Fibromiàlgia València Nord de Burjassot (AFIVAN), en col·laboració amb la Federació d’Associacions de Veïns de Burjassot, ha programat per a dijous que ve, 5 de novembre, una nova xerrada informativa en la Casa de Cultura del municipi. La xerrada, a la qual animen a participar tant a les persones afectades com a la resta de veïns de Burjassot, tindrà lloc a les 19 hores.

Amb el títol “Fibromiàlgia, malaltia de gènere?”, les ponents de la xerrada seran Natalia Bellver Puchades, psicòloga i agent en igualtat d’oportunitats, i Dora García, educadora social i experta en maltractaments i violència de gènere. La xerrada estarà focalitzada en la necessitat d’incloure la fibromiàlgia dins de la perspectiva de gènere donat l’altíssim nombre de pacients femenines que la pateixen i l’impacte tant mèdic com institucional que aquesta qüestió suposa a l’hora del seu tractament i diagnòstic.

Una vegada finalitzada la xerrada també participarà en la jornada Rosa Mª Arjona, presidenta d’AFIVAN, que parlarà als presents sobre els reptes i objectius aconseguits fins al dia de hui per l’associació. Així mateix, Rosa resoldrà els dubtes o qüestions dels presents que vulguen formar part de la nova associació que posa a la disposició del municipi el telèfon 607 48 49 58.